rejauldu/bengali-wikipedia huggingface dataset:
জসিম আহমদ জসিম আব্দুল্লাহ আল শাইখ (, ; ১ ফেব্রুয়ারি ১৯৯৬; জসিম আল শাইখ নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল আহলি এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।  ২০১৭–১৮ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  জসিম ২০১৮ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৩৭ ম্যাচে অংশগ্রহণ করেছেন।  প্রারম্ভিক জীবন জসিম আহমদ জসিম আব্দুল্লাহ আল শাইখ ১৯৯৬ সালের ১লা ফেব্রুয়ারি তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৮ সালের ২২শে মার্চ তারিখে, ২২ বছর, ১ মাস ও ২১ দিন বয়সে, ডান পায়ে ফুটবল খেলায় পারদর্শী জসিম ফিলিস্তিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৬৫তম মিনিটে রক্ষণভাগের খেলোয়াড় আব্দুল্লাহ ইয়াসিরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৬ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল। বাহরাইনের হয়ে অভিষেকের বছরে জসিম সর্বমোট ৯ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বাহরাইন  ২০১৮  ৯  ০ ২০১৯  ১৩  ২ ২০২০  ৩  ০ ২০২১  ১২  ১ সর্বমোট  ৩৭  ০  তথ্যসূত্র  বহিঃসংযোগ            বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাহরাইনের আন্তর্জাতিক ফুটবলার বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:বাহরাইনি ফুটবলার বিষয়শ্রেণী:বাহরাইনি প্রিমিয়ার লিগের খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল ফরোয়ার্ড
অনির্বাণ লাহিড়ী (জন্ম: ২৯ জুন ১৯৮৭) হলেন একজন ভারতীয় পেশাদার গলফ খেলোয়াড়, যিনি বর্তমানে ইউরোপীয় ট্যুর, এশিয়ান ট্যুর এবং পিজিএ ট্যুরে খেলেন।   আরও দেখুন   টেন গলফ  সিদ্দিকুর রহমান   বহিঃসংযোগ         ভারতের প্রফেশনাল গল্‌ফ ট্যুরের সরকারি ওয়েবসাইটে অনির্বাণ লাহিড়ীর প্রোফাইল​  বিষয়শ্রেণী:ভারতীয় পুরুষ ক্রীড়াবিদ বিষয়শ্রেণী:ভারতের অলিম্পিক প্রতিযোগী বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:অর্জুন পুরস্কার প্রাপক বিষয়শ্রেণী:বেঙ্গালুরুর ক্রীড়াবিদ বিষয়শ্রেণী:মহারাষ্ট্রের গলফ খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের গলফ খেলোয়াড় বিষয়শ্রেণী:২০২০ গ্রীষ্মকালীন অলিম্পিকের গলফ খেলোয়াড়
ফ্রা ফিলিপ্পো লিপি  ( আনুমানিক ১৪০৬ - ৮ অক্টোবর ১৪৬৯), যিনি লিপ্পো লিপি নামেও পরিচিত, কোয়াট্রোসেন্তো (পঞ্চদশ শতাব্দী) এর একজন ইতালীয় চিত্রশিল্পী এবং একজন কারমেলাইট পুরোহিত ছিলেন। তিনি একটি পেইন্টিং কর্মশালার প্রথম রেনেসাঁর মহাগুরু ছিলেন, যিনি অনেক চিত্রশিল্পীকে নিজ হাতেকলমে কাজ শিখিয়েছিলেন। স্যান্ড্রো বোটিসেলি এবং ফ্রান্সেস্কো ডি পেসেলো (পেসেলিনো নামে পরিচিত) ছিলেন তাঁর সবচেয়ে বিশিষ্ট ছাত্রদের মধ্যে অন্যতম।  তার ছেলে ফিলিপ্পিনো লিপিও তার অধীনে অধ্যয়ন করেন এবং পরবর্তীতে নানা কাজে সহায়তা করেন।  তথ্যসূত্র  বিষয়শ্রেণী:ইতালীয় রেনেসাঁর চিত্রশিল্পী বিষয়শ্রেণী:ফ্লোরেন্সের চিত্রশিল্পী বিষয়শ্রেণী:১৪০৬-এ জন্ম বিষয়শ্রেণী:১৪৬৯-এ মৃত্যু বিষয়শ্রেণী:ইতালীয় পুরুষ চিত্রশিল্পী বিষয়শ্রেণী:ক্যাথলিক চিত্রশিল্পী বিষয়শ্রেণী:১৫শ শতাব্দীর ইতালীয় চিত্রশিল্পী বিষয়শ্রেণী:১৫শ শতাব্দীর ক্রীতদাস
thumb|300px|right|উড়োজাহাজ থেকে তোলা বিগ্‌ল প্রণালির ছবি, পটভূমিতে আর্জেন্টিনার উশুয়াইয়া শহর দেখা যাচ্ছে।  বিগ্‌ল প্রণালি () দক্ষিণ আমেরিকার দক্ষিণতম প্রান্তে তিয়ের্‌রা দেল ফুয়েগো দ্বীপপুঞ্জে অবস্থিত একটি সমুদ্র প্রণালি। প্রণালিটি পূর্ব-পশ্চিমে প্রায় ২৪০ কিলোমিটার ধরে প্রসারিত এবং সংকীর্ণতম অংশে এর প্রস্থ প্রায় ৫ কিলোমিটার। এটির উত্তরে তিয়ের্‌রা দেল ফুয়েগো দ্বীপপুঞ্জের মূল দ্বীপ ইসলা গ্রান্দে দে তিয়ের্‌রা দেল ফুয়েগো এবং দক্ষিণে নাবারিনো, পিক্তন, ওস্তে ও অন্যান্য ক্ষুদ্রাকার দ্বীপগুলি অবস্থিত। পশ্চিম প্রান্তে গিয়ে প্রণালিটি দুইটি শাখায় বিভক্ত হয়ে ইসলা গর্দন নামের দ্বীপের দুই পাশ দিয়ে প্রবাহিত হয়েছে এবং ডারউইন সাউন্ড নামের জলরাশির মাধ্যমে প্রশান্ত মহাসাগরের সাথে মিলিত হয়েছে। প্রণালির পূর্ব অংশ চিলি ও আর্জেন্টিনার মধ্যে সীমান্ত নির্ধারণ করেছে। প্রণালির পশ্চিম অংশ সম্পূর্ণ চিলির সীমানার অভ্যন্তরে অবস্থিত।  প্রণালির পূর্ব প্রান্তে অবস্থিত তিনটি দ্বীপের (পিক্তন, নুয়েবা এবং লেনক্স) নিয়ন্ত্রণ নিয়ে ১৮৪০ সাল থেকে চিলি ও আর্জেন্টিনার মধ্যে বিবাদ শুরু হয় এবং ১৯৭৮ সালে এ নিয়ে দুই দেশের মধ্যে যুদ্ধের সম্ভাবনা তৈরি হয়। শেষ পর্যন্ত ১৯৮৫ সালের ২রা মে তারিখে এর মীমাংসা হয় এবং দ্বীপ তিনটির নিয়ন্ত্রণ চিলিকে দিয়ে দেওয়া হয়।  চার্লস ডারউইন জাহাজে করে ১৮৩৩-১৮৩৪ খ্রিষ্টাব্দে অঞ্চলটিতে অভিযান চালান, তার নাম ছিল “বিগ্‌ল”। এই জাহাজের নামেই প্রণালিটির নামকরণ করা হয়েছে।  আর্জেন্টিনার উশুয়াইয়া শহর এবং চিলির পুয়ের্তো উইলিয়াম্‌স শহর এই প্রণালির উপর অবস্থিত বৃহত্তম লোকালয়। এই দুইটি গোটা পৃথিবীর দক্ষিণতম মনুষ্য লোকালয়গুলির মধ্যেও অন্যতম।  thumb|800px|center|মানচিত্রে বিগ্‌ল প্রণালি  বিষয়শ্রেণী:আটলান্টিক মহাসাগরের প্রণালি বিষয়শ্রেণী:চিলির প্রণালি বিষয়শ্রেণী:আর্জেন্টিনার প্রণালি বিষয়শ্রেণী:দক্ষিণ আমেরিকার প্রণালি বিষয়শ্রেণী:প্রশান্ত মহাসাগরের প্রণালি বিষয়শ্রেণী:আন্তর্জাতিক প্রণালি
আয়না কবরীর রচিত ও পরিচালিত ২০০৬ সালের বাংলাদেশী প্রণয়ধর্মী নাট্য চলচ্চিত্র। এটি তার পরিচালিত প্রথম চলচ্চিত্র। চলচ্চিত্রটির সংলাপ লিখেছেন আখতারুজ্জামান। চলচ্চিত্রটি যৌথভাবে প্রযোজনা করেছে মাছরাঙ্গা প্রডাকশন্স এবং ইমপ্রেস টেলিফিল্ম। এসিড সন্ত্রাস নিয়ে নির্মিত এই চলচ্চিত্রে শ্রেষ্ঠাংশে অভিনয় করেছেন কবরী, সুভাষ দত্ত, এটিএম শামসুজ্জামান, ফেরদৌস আহমেদ, সোহানা সাবা। চলচ্চিত্রটির সঙ্গীতায়োজন করেছেন ইমন সাহা।  চলচ্চিত্রটি ২০০৬ সালের ২৬শে মে বাংলাদেশে মুক্তি পায়। এটি ২৮তম বাচসাস পুরস্কারে শ্রেষ্ঠ সংলাপ রচয়িতা (আখতারুজ্জামান) বিভাগে একটি এবং ৯ম মেরিল-প্রথম আলো পুরস্কারে সেরা চলচ্চিত্র ও সেরা চলচ্চিত্র অভিনেত্রী - সমালোচক (সাবা) বিভাগে দুটি পুরস্কার লাভ করে।   অভিনয়শিল্পীদল   কবরী - আফরোজা, আইনজীবী  সুভাষ দত্ত - আজম আলী  রানী সরকার - খালা, চা দোকানী  এটিএম শামসুজ্জামান - চান মিয়া, জমিদার  ফেরদৌস আহমেদ - দোলন  সোহানা সাবা - কুসুম  জয়রাজ - রমিজ  জ্যোতিকা জ্যোতি - ফাতেমা ভাবী  কহিনূর - খালেক  সাকের ওসমান  শান ওসমান  সমাপ্তি  আরজুমান্দ আরা বকুল -  শিরিন শীলা  সঙ্গীতা  চৈতি  বাপ্পী  আদিত্য  শাওন  মিঠু  মোজাম্মেল হোসেন  রত্না  সুবর্ণা  বিউটি  ইরা  পিয়াল  ডা. অনুপম সেন   সঙ্গীত  প্রাণের মানুষ চলচ্চিত্রটির সঙ্গীতায়োজন করেছেন ইমন সাহা। গানের গীত লিখেছেন গাজী মাজহারুল আনোয়ার। গানে কণ্ঠ দিয়েছেন কনকচাঁপা, পলাশ, আবিদা সুলতানা ও ঝুমু খান।   পুরস্কার  ২৮তম বাচসাস পুরস্কার  জয়: শ্রেষ্ঠ সংলাপ রচয়িতা - আখতারুজ্জামান  ৬ষ্ঠ মেরিল-প্রথম আলো পুরস্কার  জয়: সেরা চলচ্চিত্র - ফরিদুর রেজা সাগর (প্রযোজক)  জয়: সেরা চলচ্চিত্র অভিনেত্রী (সমালোচক) - সোহানা সাবা   তথ্যসূত্র    বহিঃসংযোগ       বিষয়শ্রেণী:২০০৬-এর চলচ্চিত্র বিষয়শ্রেণী:২০০৬-এর প্রণয়ধর্মী নাট্য চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:পরিচালনায় অভিষেক চলচ্চিত্র বিষয়শ্রেণী:ইমন সাহা সুরারোপিত চলচ্চিত্র
-- File-Date: ২১-০৫-২০১৯ return { 	["aar"] = "aa", 	["abk"] = "ab", 	["afr"] = "af", 	["aka"] = "ak", 	["amh"] = "am", 	["ara"] = "ar", 	["arg"] = "an", 	["asm"] = "as", 	["ava"] = "av", 	["ave"] = "ae", 	["aym"] = "ay", 	["aze"] = "az", 	["bak"] = "ba", 	["bam"] = "bm", 	["bel"] = "be", 	["ben"] = "bn", 	["bih"] = "bh", 	["bis"] = "bi", 	["bod"] = "bo", 	["bos"] = "bs", 	["bre"] = "br", 	["bul"] = "bg", 	["cat"] = "ca", 	["ces"] = "cs", 	["cha"] = "ch", 	["che"] = "ce", 	["chu"] = "cu", 	["chv"] = "cv", 	["cor"] = "kw", 	["cos"] = "co", 	["cre"] = "cr", 	["cym"] = "cy", 	["dan"] = "da", 	["deu"] = "de", 	["div"] = "dv", 	["dzo"] = "dz", 	["ell"] = "el", 	["eng"] = "en", 	["epo"] = "eo", 	["est"] = "et", 	["eus"] = "eu", 	["ewe"] = "ee", 	["fao"] = "fo", 	["fas"] = "fa", 	["fij"] = "fj", 	["fin"] = "fi", 	["fra"] = "fr", 	["fry"] = "fy", 	["ful"] = "ff", 	["gla"] = "gd", 	["gle"] = "ga", 	["glg"] = "gl", 	["glv"] = "gv", 	["grn"] = "gn", 	["guj"] = "gu", 	["hat"] = "ht", 	["hau"] = "ha", 	["heb"] = "he", 	["her"] = "hz", 	["hin"] = "hi", 	["hmo"] = "ho", 	["hrv"] = "hr", 	["hun"] = "hu", 	["hye"] = "hy", 	["ibo"] = "ig", 	["ido"] = "io", 	["iii"] = "ii", 	["iku"] = "iu", 	["ile"] = "ie", 	["ina"] = "ia", 	["ind"] = "id", 	["ipk"] = "ik", 	["isl"] = "is", 	["ita"] = "it", 	["jav"] = "jv", 	["jpn"] = "ja", 	["kal"] = "kl", 	["kan"] = "kn", 	["kas"] = "ks", 	["kat"] = "ka", 	["kau"] = "kr", 	["kaz"] = "kk", 	["khm"] = "km", 	["kik"] = "ki", 	["kin"] = "rw", 	["kir"] = "ky", 	["kom"] = "kv", 	["kon"] = "kg", 	["kor"] = "ko", 	["kua"] = "kj", 	["kur"] = "ku", 	["lao"] = "lo", 	["lat"] = "la", 	["lav"] = "lv", 	["lim"] = "li", 	["lin"] = "ln", 	["lit"] = "lt", 	["ltz"] = "lb", 	["lub"] = "lu", 	["lug"] = "lg", 	["mah"] = "mh", 	["mal"] = "ml", 	["mar"] = "mr", 	["mkd"] = "mk", 	["mlg"] = "mg", 	["mlt"] = "mt", 	["mon"] = "mn", 	["mri"] = "mi", 	["msa"] = "ms", 	["mya"] = "my", 	["nau"] = "na", 	["nav"] = "nv", 	["nbl"] = "nr", 	["nde"] = "nd", 	["ndo"] = "ng", 	["nep"] = "ne", 	["nld"] = "nl", 	["nno"] = "nn", 	["nob"] = "nb", 	["nor"] = "no", 	["nya"] = "ny", 	["oci"] = "oc", 	["oji"] = "oj", 	["ori"] = "or", 	["orm"] = "om", 	["oss"] = "os", 	["pan"] = "pa", 	["pli"] = "pi", 	["pol"] = "pl", 	["por"] = "pt", 	["pus"] = "ps", 	["que"] = "qu", 	["roh"] = "rm", 	["ron"] = "ro", 	["run"] = "rn", 	["rus"] = "ru", 	["sag"] = "sg", 	["san"] = "sa", 	["sin"] = "si", 	["slk"] = "sk", 	["slv"] = "sl", 	["sme"] = "se", 	["smo"] = "sm", 	["sna"] = "sn", 	["snd"] = "sd", 	["som"] = "so", 	["sot"] = "st", 	["spa"] = "es", 	["sqi"] = "sq", 	["srd"] = "sc", 	["srp"] = "sr", 	["ssw"] = "ss", 	["sun"] = "su", 	["swa"] = "sw", 	["swe"] = "sv", 	["tah"] = "ty", 	["tam"] = "ta", 	["tat"] = "tt", 	["tel"] = "te", 	["tgk"] = "tg", 	["tgl"] = "tl", 	["tha"] = "th", 	["tir"] = "ti", 	["ton"] = "to", 	["tsn"] = "tn", 	["tso"] = "ts", 	["tuk"] = "tk", 	["tur"] = "tr", 	["twi"] = "tw", 	["uig"] = "ug", 	["ukr"] = "uk", 	["urd"] = "ur", 	["uzb"] = "uz", 	["ven"] = "ve", 	["vie"] = "vi", 	["vol"] = "vo", 	["wln"] = "wa", 	["wol"] = "wo", 	["xho"] = "xh", 	["yid"] = "yi", 	["yor"] = "yo", 	["zha"] = "za", 	["zho"] = "zh", 	["zul"] = "zu" 	}
১৪ই আগস্ট ২০০৩ খ্রিস্টাব্দে ত্রিপুরার কমলনগর গ্রামে ১৪ জন নিরস্ত্র বাঙালি হিন্দুকে নিখিল ত্রিপুরা ব্যাঘ্র বাহিনীর বিদ্রোহী বন্দুকবাজরা গুলি করে হত্যা করে যা ত্রিপুরা কমলনগর গণহত্যাকাণ্ড নামে কুখ্যাত৷   পটভূমি  ১৯৪৯ এর পরবর্তী সময়ে ত্রিপুরাতে বাঙালি তথা বাঙালি হিন্দুদের ওপর বিভিন্ন হামলার দায়ভার এ.টি.টি.এফ. নিয়ে এসেছে৷ ২০০৩ খ্রিস্টাব্দে মে মাসে ৩০ জন বাঙালি হত্যার পেছনে রাষ্ট্রীয় ত্রিপুরা জনমুক্তি মোর্চা ও এ.টি.টি.এফ. এর নাম জড়িত৷  কমলপুর গ্রামটি পশ্চিম ত্রিপুরা জেলার কল্যাণপুর থানার অধীনস্থ ও আগরতলা-খোয়াই সড়কের ওপর অবস্থিত৷ এটি জনবিরল ও আম-কাঁঠালগাছে পরিপূর্ণ গ্রাম, যেখানে মুলত হতদরিদ্র বাঙালি হিন্দু কৃষকদের বসবাস, অধিকাংশ বাড়িই মাটির ও বিদ্যুৎ সংযোগ অপ্রতুল৷ গ্রামের বেশকিছু আবাসিক ২০০০ খ্রিস্টাব্দের মধ্যে নিরাপত্তারক্ষীর ভয়ে গ্রাম ছেড়ে কল্যাণপুর এলাকাতে বসতি গড়েছে৷   হত্যাকাণ্ড  ২০০৩ খ্রিস্টাব্দে প্রাক-স্বাধীনতা দিবস উৎযাপন কালে রাত ৯:৪৫ নাগাদ নিখিল ত্রিপুরা ব্যাঘ্র বাহিনী কমলনগর গ্রামে হামলা চালায়৷ হামলাকারীরা প্রথমে পুরো গ্রাম ঘিরে ফেলে ও ঘরে অগ্নিসংযোগ করে দেয়৷ ফলে বাসরতরা ঘর থেকে বেরিয়ে আসার চেষ্টা করে ও তখনই বন্দুকবাজরা তাদের উদ্দেশ্য করে এলোপাথারি গুলি চালাতে থাকে৷ পরে তারা ঘর থেকে লুক্কাইতদের ও বের করে আনে৷  হামলাকারীরা সেখানে মোটামুটি আধঘণ্টা যাবৎ অত্যাচার চালাতে থাকে৷ অপ্রকাশিত সূত্র থেকে জানা যায় পার্শ্ববর্তী ত্রিপুরী গ্রামগুলি থেকে বন্দুকবাজরা বিভিন্নভাবে সাহায্য পেতে থাকে৷ একই পরিবারের সাতজন সদস্য সহিত মোট চৌদ্দজনকে হত্যা করা হয় ও বহুলোক আহত হয়৷ পুলিশ সুপার টি.বি. রায় তৎক্ষণাৎ গ্রামে এসে উপস্থিত হন ও পরিস্থিতি নিয়ন্ত্রণে আনেন৷   ঘটনা পরবর্তী প্রভাব  কমলনগর হত্যাকাণ্ড-এর খবর ছড়িয়ে যাওয়ার সাথে সাথে কল্যাণপুর থানা সহ সমগ্র এলাকাতে চাঞ্চল্য ছড়িয়ে পড়ে৷ প্রায় ৩০০ নিঃস্ব বাঙালি হিন্দু পরিবার কমলপুর ও আশেপাশের নিজবাস ছেড়ে কমলপুর উচ্চ বিদ্যালয়ে আশ্রয় নেয়৷ ত্রিপুরী উপজাতিভুক্ত সরকারী চাকুরীরত, ছাত্র, মহিলা ও চিকিৎসাধীন সকলেই আগামী সময়ে ধেয়ে আসা বিপত্তির কথা মাথায় রেখে ঐ অঞ্চল ছেড়ে পালিয়ে যায়৷ স্থানীয়রা রাস্তা অবরোধ করে ও স্থায়ী নিষ্পত্তি চেয়ে আন্দোলনে নামে৷ কমলনগরের পরিস্থিতি পর্যালোচনে যাওয়া পাঁচজন মন্ত্রীসদকে আটক করেন স্থানীয়রা৷  তদন্ত  পরের দিন, প্রত্যক্ষদর্শী একজন কল্যাণপুর থানাতে সমস্ত ঘটনা নথিভুক্ত করেন৷ ৫ই জানুয়ারী ২০০৯ খ্রিস্টাব্দে পশ্চিম ত্রিপুরা জেলার জিরানিয়া উপজেলার পুলিশ কর্মকর্তার হাতে এ.টি.টি.এফ. এর দুজন মাইকেল ও রয়্যাল দেববর্মা আত্মসমর্পণ করে৷ পুলিশ প্রশাসন ৩৮ জনের সাক্ষ্যদানের ভিত্তিতে তদন্তের মাধ্যমে চৌদ্দ জনের বিরূদ্ধে খোয়াই আদালতে চার্জশিট গঠন করেন৷ তদন্ত শেষে ধৃত ১৭ জনের মধ্যে কার্তিক দেববর্মা, ব্রজেন্দ্র দেববর্মা, অশোক দেববর্মা দোষী সাব্যস্ত হয় ও যাবজ্জীবন কারাদন্ড পায়, বাকী ১৪ জনকে প্রমাণের অভাবে খালাস করে দেওয়া হয়৷   আরও দেখুন   মান্দাই গণহত্যাকাণ্ড  গোরেশ্বর গণহত্যাকাণ্ড  খয়রাবাড়ি গণহত্যাকাণ্ড  বাগবের গণহত্যা  উত্তর কামরূপ গণহত্যাকাণ্ড  হোজাই গণহত্যাকাণ্ড  নিচলামারি গণহত্যাকাণ্ড  তিনসুকিয়া গণহত্যা  শিলাপাথর গণহত্যাকাণ্ড  বোরোল্যান্ড গণহত্যাকাণ্ড ২০১৪  কোকড়াঝাড় গণহত্যাকাণ্ড ২০১২  নেলি হত্যাযজ্ঞ  তথ্যসূত্র   বিষয়শ্রেণী:বাঙালি গণহত্যা বিষয়শ্রেণী:ভারতে জাতিগোষ্ঠী নিধন বিষয়শ্রেণী:ত্রিপুরার ইতিহাস বিষয়শ্রেণী:২০০৩-এ ভারত বিষয়শ্রেণী:বাঙালি হিন্দু গণহত্যা বিষয়শ্রেণী:এশিয়ায় জাতিগোষ্ঠী নিধন বিষয়শ্রেণী:ভারতে হত্যাকাণ্ড বিষয়শ্রেণী:ত্রিপুরায় অপরাধ
ইসলামী আইনগত পরিভাষায়, বালিগ বা বুলুগ (,অর্থঃ পরিপক্কতা) বা মুকাল্লাফ (আরবি তাকলিফ হতে, অর্থ দ্বায়িত্ববান) বা মুরাহিক (আরবি রাহাক হতে, অর্থঃ ভুল করা, মন্দকাজে তাড়াহুড়া করা) বা মুহতালিম (আরবি ইহতিলাম হতে, অর্থঃ বয়প্রাপ্তি) বলতে সে ব্যক্তিকে বোঝায় যে বয়ঃপ্রাপ্তি বা বয়ঃসন্ধিতে পৌছেছে, এবং ইসলামী আইনের অধীনে সে পূর্ণ দ্বায়িত্ববান।  ইসলামে মানবজীবনকে দুইভাগে বিভক্ত করা হয়, প্রথমটি হল বয়ঃসন্ধি বা বুলুগিয়াতের আগে বা শিশুকাল, যখন মানুষ নিষ্পাপ গণ্য হয় এবং পরবর্তীটি বুলুগিয়াতের পরে বা প্রাপ্তবয়স্ক, যখন থেকে মানুষের উপর ইসলামী বিধান পূর্ণরূপে কার্যকর হয় ও ইহকালীন পরকালীন বিচারযোগ্য হয়। কোন মানুষ বালিগ হবার পূর্বে মারা গেলে স্বর্গবাসী বলে গণ্য হয়, এবং বালিগ দশা শুরু হওয়ার আগে অর্থাৎ শিশুকালে কোন ব্যক্তির দোষত্রুটি ও অপরাধ হাদীস অনুযায়ী অধর্তব্য হিসেবে নেওয়া হয়॥  ইসলামী ফিকহশাস্ত্রবিদগণের মতে, বালিগ অবস্থার প্রাক্কালে অর্থাৎ সাত বছর থেকে (তামঈজ) এবং বালিগ দশার মধ্যবর্তী সময়ে মানুষের ইরাদা বা নিয়ত বা ক্বাসদ বা স্বাধীন ইচ্ছা, আকল বা ভুলসঠিক বিচারের ক্ষমতা এবং হিম্মত বা সাহসিকতা তৈরি হয়, এবং বালিগ দশা শেষ হবার পর (তাক্বলিব) তার আকল অর্থাৎ প্রজ্ঞা ও বিচারবুদ্ধি পরিপূর্ণতা লাভ করে। তাই শিশুকাল অর্থাৎ সাত বছর বয়সের আগে থেকে শিশুকে কিতাব বা জ্ঞান, আদব বা শিষ্টাচার, ইবাদত বা উপাসনা ও তাহারাত বা পরিচ্ছন্নতা শিক্ষা দেওয়া হয়, কারণ এসময় শিশু সহজে শিক্ষা গ্রহণের উপযুক্ত থাকে।  ইমাম আবু হানিফা ও ইমাম শাফেয়ীর মতে, ছেলেদের ক্ষেত্রে বয়ঃপ্রাপ্তির ন্যুনতম বয়স আনুমানিক প্রায় ১২ চন্দ্রবছর এবং লক্ষণ না পেলে আনুমানিক ১৫ চন্দ্রবছর থেকে সর্বোচ্চ ১৮ চন্দ্রবছর হিসেবে বিবেচিত হতে পারে, বা ভৌগোলিক অঞ্চলভেদে ভিন্ন হতে পারে; ছেলেদের ক্ষেত্রে বয়ঃপ্রাপ্তির বৈশিষ্ট্য বা লক্ষণগুলো হল কন্ঠস্বরে ভঙ্গুরতাসমেত পুরুষালী পরিবর্তন, বয়ঃসন্ধিক কেশোদ্গম, স্বপ্নদোষ ও স্ত্রী-নিষেকক্ষমতা লাভ। মেয়েদের ক্ষেত্রে বয়ঃপ্রাপ্তির ন্যুনতম বয়স আনুমানিক প্রায় ৯ চন্দ্রবছর এবং লক্ষণ না-পেলে আনুমানিক ১৫ চন্দ্রবছর থেকে সর্বোচ্চ ১৭ চন্দ্রবছর হিসেবে বিবেচিত হতে পারে, বা ভৌগোলিক অঞ্চলভেদে ভিন্ন হতে পারে। মেয়েদের বয়ঃপ্রাপ্তির বৈশিষ্ট্য বা লক্ষণগুলো হল রজঃচক্র, সিক্ত স্বপ্ন ও গর্ভধারণের ক্ষমতা লাভ। তবে ইমাম নববীর মতে, ১৫ চন্দ্রবছর বয়সই ছেলে ও মেয়ে উভয়ের পূর্ণ বালেগ হওয়ার জন্য স্বতসিদ্ধ।   বিয়ে সম্পর্কিত প্রসঙ্গে, বালিগ শব্দটি হাত্তা তুতিকাল-রিযাল নামক আরবি আইনগত বিষয়ের সঙ্গে সম্পর্কিত, যার অর্থ একজন নারী সহবাসের জন্য শারীরিকভাবে সামর্থ্যবান হওয়ার পূর্ব পর্যন্ত তার বিয়ে দেয়া যাবে না। সে অর্থে, বালিগ বা বালাগাত বলতে যৌন বয়ঃপ্রাপ্তিতে পৌছানোকে বোঝায়, যা রজঃস্রাব শুরুর  মাধ্যমে নিশ্চিত হয়। এই দুই মতবাদের সঙ্গে সম্পর্কিত বয়স মিলে যেতে পারে, কিন্তু তা মিলতেই হবে এমন কোন বাধকতা নেই। একমাত্র "রুশদ" নামক একটি পৃথক পর্যায়ে বা নিজস্ব সম্পত্তি নিয়ন্ত্রণের জন্য বুদ্ধিমত্তাগত বয়ঃপ্রাপ্তি লাভের পর  কোন নারী তার মোহর পাবে। Masud, Islamic Legal Interpretation, Muftis and Their Fatwas, Harvard University Press, 1996  তথ্যসূত্র  বহিঃসংযোগ https://web.archive.org/web/20090115082648/http://www.usc.edu/dept/MSA/reference/glossary/term.SINALBULUGH.html  বিষয়শ্রেণী:আরবি শব্দ ও বাক্যাংশ বিষয়শ্রেণী:ইসলামি পরিভাষা বিষয়শ্রেণী:ইসলামে শালীনতা বিষয়শ্রেণী:ফিকহ বিষয়শ্রেণী:সাবালকত্ব বিষয়শ্রেণী:ইসলামি আইন বিষয়শ্রেণী:বয়ঃসন্ধি বিষয়শ্রেণী:ইসলামে যৌনতা বিষয়শ্রেণী:ইসলামি আইনের পরিভাষা
thumb|right|upright|মুহাম্মদ (সা.) তাঁর স্বর্গীয় সফরের সময় মালিককে অনুরোধ করেন তাঁকে জাহান্নাম দেখানোর জন্য। "ডেভিড কালেকশন, কোপেনহেগেন" থেকে চিত্রাঙ্কন।  ইসলামি বিশ্বাস অনুযায়ী, মালিক () হলেন জাহান্নাম বা পূর্বরূপ নরক-এর () একজন ফেরেশতা যিনি জাহান্নামের আগুন পাহারা দেন। তাঁকে সাহায্য করেন আরও কিছু ফেরেশতা-প্রহরী (), যাদের বলা হয় জাবানিয়া ()। কুরআনে  আয়াতে মালিককে জাহান্নামের প্রধান ফেরেশতা হিসেবে উল্লেখ করা হয়েছে। প্রাচীন কুরআনিক পান্ডুলিপিগুলিতে মালিক নামটির বিভিন্ন বানান পাওয়া যায়, যার মধ্যে  — অর্থাৎ "ফেরেশতা", ব্যক্তিনামের পরিবর্তে একটি সাধারণ পদ।   কুরআনে বর্ণনা   ও পরবর্তী আয়াতে বলা হয়েছে, মালিক জাহান্নামের অধিবাসীদের জানিয়ে দেন যে তাদের সেখানেই চিরকাল থাকতে হবে:   আয়াতে বলা হয়েছে, এসব শাস্তি আল্লাহর নির্দেশেই কার্যকর হয়: "হে মুমিনগণ! নিজেদের এবং নিজেদের পরিবার-পরিজনকে এমন আগুন থেকে রক্ষা করো, যার ইন্ধন হবে মানুষ ও পাথর। এর তত্ত্বাবধানে থাকবে কঠোর ও কঠিন ফেরেশতা, যারা আল্লাহর কোনো আদেশ অমান্য করে না এবং যা আদেশ করা হয়, তাই পালন করে।"   হাদীসে বর্ণনা   ইসলামি বর্ণনানুযায়ী, মুহাম্মদ (সা.) তাঁর স্বর্গীয় সফরের সময় ফেরেশতা মালিকের সঙ্গে সাক্ষাৎ করেন। বলা হয়, তিনি যখন স্বর্গে পৌঁছান, তখন সব ফেরেশতা হাসিমুখে তাঁকে সম্ভাষণ করেন; শুধু মালিক ছাড়া। তিনি চুপচাপ ছিলেন। মুহাম্মদ (সা.) জিবরাঈলকে জিজ্ঞাসা করলে, জিবরাঈল জানান—মালিক জাহান্নামের রক্ষক এবং কখনও হাসেন না। এরপর মুহাম্মদ (সা.) তাঁকে জাহান্নাম দেখানোর অনুরোধ করেন এবং মালিক দরজা খুলে তাকে তার ভয়ঙ্কর দৃশ্য দেখান।Alan E. Bernstein Hell and Its Rivals: Death and Retribution among Christians, Jews, and Muslims in the Early Middle Ages Cornell University Press 2017 Brooke Olson Vuckovic Heavenly Journeys, Earthly Concerns: The Legacy of the Mi'raj in the Formation of Islam Routledge 2004  page 37  আব্বাসীয় যুগের বিচারক ইবন কুতাইবা (যিনি আল-কুতব নামেও পরিচিত) বলেছেন, মালিকের আঙুলের সংখ্যা জাহান্নামের অধিবাসীর সংখ্যার সমান। তিনি আরও বর্ণনা করেন, মালিকের প্রতিটি আঙুল এতটাই উত্তপ্ত যে, যদি একটি আঙুল আকাশকে ছুঁত, তাহলে তা গলে যেত।   আল-সুয়ুতি বলেন, মালিক সৃষ্টি হয়েছিলেন জাহান্নামের সৃষ্টি হওয়ার হাজার বছর আগে, এবং তখন থেকেই তাঁর শক্তি প্রতিদিন অগণনভাবে বেড়ে চলেছে।   ইবন হিশাম হাদীসের ভিত্তিতে বলেন, মালিকের চেহারা এতই ভয়ানক যে, যদি কোনো মানুষ জীবদ্দশায় তাঁর প্রকৃত চেহারা দেখত, তাহলে সে যন্ত্রণায় মরে যেত।  মধ্যযুগীয় পুণ্যচরিত লেখক ইবন ইসহাক তাঁর ইসরা-মিরাজ সংক্রান্ত হাদীসগুলিতে উল্লেখ করেছেন যে, স্বর্গীয় সফরে মুহাম্মদ (সা.) দেখেন, অন্য সব ফেরেশতা হাসিমুখে অভ্যর্থনা করলেও মালিক ছিলেন নির্বিকার। আরও জানা যায়, মুহাম্মদ (সা.) জিবরাঈলকে জাহান্নাম দেখতে চাওয়ার কথা বললে, তিনি মালিককে নির্দেশ দেন তাঁকে তা দেখানোর জন্য।   আরও দেখুন   ধর্মীয় চিন্তাধারায় ফেরেশতাদের তালিকা  জাবানিয়া  রিদওয়ান  যম   পরিশিষ্ট   টীকা    তথ্যসূত্র   বিষয়শ্রেণী:ফেরেশতা বিষয়শ্রেণী:স্বতন্ত্র দেবদূত বিষয়শ্রেণী:জাহান্নাম
সংযোগ=https://en.wikipedia.org/wiki/File:Flickr_-_jemasmith_-_Umayyad_Mosque,_Damascus,_Detail..jpg|থাম্ব|340x340পিক্সেল|উমাইয়া মসজিদে পাথরের খোদাই: লতা, পাতা ও অর্ধ-পাতার আরাবেস্ক সংযোগ=https://en.wikipedia.org/wiki/File:Turquoise_epigraphic_ornament_MBA_Lyon_A1969-333.jpg|থাম্ব|উজবেকিস্তানের সমরকন্দের ১৫তম শতাব্দীর একটি সিরামিক টাইলসের অংশ। টাইলসটিতে নীল আরবিস্ক ডিজাইনের উপর সাদা রঙের সুলিখিত লেখা রয়েছে। আরবীয় নকশা (আরাবস্ক) হলো এক ধরনের শৈল্পিক অলংকরণ যা "ভূপৃষ্ঠের উপর স্ক্রোলিং এবং পাতা, লতা অথবা সরল রেখাগুলির ছন্দময় রৈখিক প্যাটার্ন দ্বারা গঠিত; প্রায়শই এগুলিকে অন্যান্য উপাদানের সাথে যুক্ত করা হয়"। আরেকটি সংজ্ঞা হলো, "ইসলামী বিশ্বে ব্যবহৃত পাতা-সদৃশ অলংকরণ, যেখানে সাধারণত পাতার ব্যবহার হয়; এগুলো স্টাইলাইজড অর্ধ-পামেট থেকে উদ্ভূত যেগুলিকে প্যাঁচানো কাণ্ডের সাথে যুক্ত করা হয়েছে"।Rawson, 236 এটি সাধারণত একটি একক নকশা নিয়ে গঠিত যা বারবার, যতবার ইচ্ছা 'টাইল্ড' বা বিরামহীনভাবে পুনরাবৃত্তি হতে পারে। উপমহাদেশীয় সাজসজ্জা শিল্পের বিশাল পরিসরের মধ্যে এই মৌলিক সংজ্ঞার সাথে মিলে যায় এমন মোটিফ রয়েছে।  আরবীয় নকশা বা আরাবস্ক শব্দটি শিল্প ইতিহাসবিদরা ধারাবাহিকভাবে একটি কারিগরি শব্দ হিসেবে ব্যবহার করেন; শুধুমাত্র দুটি পর্যায়ে পাওয়া অলংকরণের উপাদান বর্ণনা করার জন্য: প্রায় নবম শতাব্দীর পর থেকে ইসলামিক শিল্পে এবং রেনেসাঁর পরবর্তী সময় থেকে ইউরোপীয় সাজসজ্জা শিল্পে। আন্তঃসম্পর্কিত বিভিন্ন ধরনের প্যাটার্ন অলংকরণ বোঝাতেও এটি ব্যবহার করা হয়।  আরবীয় নকশা ইসলামী শিল্পের একটি মৌলিক উপাদান। ইউরোপীয় শিল্প সম্পর্কে এই শব্দটির অতীত এবং বর্তমান ব্যবহার বিভ্রান্তিকর এবং অসামঞ্জস্যপূর্ণ। কিছু পশ্চিমা আরবীয় নকশা ইসলামিক শিল্প থেকে উদ্ভূত, তবে অন্যগুলি ঘনিষ্ঠভাবে প্রাচীন রোমান সাজসজ্জার উপর ভিত্তি করে তৈরি। পশ্চিমে এগুলি মূলত সাজসজ্জা শিল্পে পাওয়া যায়। তবে ইসলামিক শিল্পের সাধারণত অ-আলংকারিক প্রকৃতির কারণে, আরবীয় নকশার অলংকরণ প্রায়শই সবচেয়ে গুরুত্বপূর্ণ কাজগুলিতে একটি খুবই বিশিষ্ট উপাদান হয়ে থাকে এবং স্থাপত্যের সজ্জায় একটি বড় ভূমিকা পালন করে।  আরবীয় নকশার ধর্মতাত্ত্বিক তাৎপর্য এবং বিশ্ব সম্পর্কে একটি নির্দিষ্ট ইসলামিক দৃষ্টিভঙ্গির উৎপত্তি সম্পর্কে প্রায়শই দাবি করা হয়; যাইহোক, লিখিত ঐতিহাসিক উৎস থেকে এগুলোর কোনো সমর্থন পাওয়া যায় না। কারণ, বেশিরভাগ মধ্যযুগীয় সংস্কৃতির মতো, ইসলামিক বিশ্বও তাদের ব্যবহৃত আলংকারিক মোটিফের পেছনের উদ্দেশ্যগুলোর কোনো নথি আমাদের জন্য রেখে যায়নি।Tabbaa, 74-77 জনপ্রিয় পর্যায়ে এই ধরনের তত্ত্বগুলি প্রায়শই আরবীয় নকশার বৃহত্তর প্রেক্ষাপট সম্পর্কে অজ্ঞ বলে মনে হয়। একইভাবে, আরবীয় নকশা এবং জ্যামিতি সম্পর্কে আরবদের জ্ঞানের মধ্যে প্রস্তাবিত সংযোগগুলি বিতর্কের বিষয় হয়ে আছে; সমস্ত শিল্প ইতিহাসবিদ এই বিষয়ে একমত নন যে, আরবীয় নকশার স্রষ্টাদের কাছে এই ধরনের জ্ঞান পৌঁছেছিল, বা এটি প্রয়োজন ছিল।Tabbaa, 88 যদিও কিছু কিছু ক্ষেত্রে প্রমাণ আছে যে এই ধরনের সংযোগের অস্তিত্ব ছিল। ইসলামী গণিতের সাথে এই নকশার সংযোগের ব্যাপারটি অনেক বেশি দৃঢ়। তবে এটি জ্যামিতিক প্যাটার্নের উন্নয়নের ক্ষেত্রে প্রযোজ্য, যেগুলোর সাথে শিল্পে আরবীয় নকশাকে প্রায়শই যুক্ত করা হয়।Canby, 20-21   তথ্যসূত্র   বিষয়শ্রেণী:আরবি শিল্পকলা বিষয়শ্রেণী:আরবীয় স্থাপত্য বিষয়শ্রেণী:দৃশ্যকলার বর্গ বিষয়শ্রেণী:মুরিশ স্থাপত্য বিষয়শ্রেণী:ইসলামি সংস্কৃতি বিষয়শ্রেণী:ইসলামি স্থাপত্য উপাদান বিষয়শ্রেণী:ইসলামি শিল্পকলা বিষয়শ্রেণী:অলঙ্কার বিষয়শ্রেণী:আরব উদ্ভাবন